open-index/open-wikipedia-markdown huggingface dataset:
হামিদপুর ইউনিয়ন, পার্বতীপুর

**হামিদপুর ইউনিয়ন** বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। 
## আয়তন ও জনসংখ্যা
ইউনিয়নটি ৩১.৫৭ বর্গ কি.মি. (১২.১৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৫০০ জন।

## গ্রামসমূহের তালিকা
ইউনিয়নটিতে মোট গ্রামের সংখ্যা ২১টি ও মৌজার সংখ্যা ১১টি। 

* খলিলপুর মোল্যাপাড়া  
* খলিলপুর গাছুয়াপাড়া  
* খলিলপুর বাজার পাড়া  
* খলিলপুর বউলাপাড়া  
* খলিলপুর বালাপাড়া  
* খলিলপুর উত্তরপাড়া  
* খলিলপুর পুকুর পাড়া  
* খলিলপুর করতোয়াপাড়া  
* সুলতানপুর করতোয়াপাড়া  
* খলিলপুর সরদারপাড়া  
* পূর্ব সুলতানপুর  
* পূর্ব শুকদেবপুর  
* চেয়ারম্যান পাড়া  
* ঝাকুয়াপাড়া  
* সরকারপাড়া  
* বেলের ডাঙ্গা  
* ঘাসিপাড়া  
* ঘুঘুমারী  
* পাটিকাঘাট  
* রাঘবেন্দ্রপুর  
* শ্রীরামপুর  
* দক্ষিণ বিষ্নুপুর  
* দক্ষিণ পলাশবাড়ী  
* ধুলাউদাল  
* বাঁশপুকুর  
* শিবকৃষ্ণপুর  
* বৈদ্যনাথপুর  
* হামিদপুর  
* উছবপুর  
* চৌহাটি  
* বৈগ্রাম  
* কালুপাড়া  
* শাহাগ্রাম  
* রসুলপুর  
* জব্বরপাড়া  
* কাচারীপাড়া  
* চক মহেশপুর  
* ডাঙ্গাপাড়া  
* পাতিগ্রাম  
* দলদলিয়া  
* সস্তাপুর

## হাট-বাজার
ইউনিয়নটিতে চারটি হাট রয়েছে। সেগুলো হলো : 
* ১। ঢেড়ের হাট
* ২। ধুলা উদাল বাজার
* ৩। বৈগ্রাম
* ৪। পুরাতন খয়েরপুকুর হাট (বিলুপ্ত)
* ৫। বড়পুকুরিয়া হাট

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:পার্বতীপুর উপজেলার ইউনিয়ন
হরিরামপুর ইউনিয়ন, পার্বতীপুর

**হরিরামপুর ইউনিয়ন** বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। 

## আয়তন ও জনসংখ্যা
ইউনিয়নটি ১০০.৭০ বর্গ কি.মি. (৩৮.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯৯২ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৮টি।

## গ্রামসমূহ
#পূর্ব হোসেনপুর
#উত্তর বিঞ্চপুর
#হরিরামপুর
#উত্তরা
#দলাইকোটা
#চাচেয়া
#খামার হোসেনপুর
#লক্ষী হোসেনপুর
#বেলঘাট সুলতানপুর
#পূর্ব রসুলপুর
#মধ্যপাড়া
#গুড়ুগুড়ী
#পাচঁপুকুরিয়া
#খাগাড়াবন্দ
## হাট-বাজার
হরিরামপুরে মোট পাঁচটি বাজার রয়েছে। বাজারগুলো হলো -

১। আনন্দ বাজার

২। ভাদুরী হাট

৩। খয়েরপুকুর হাট

৪। মৌলভীর ডাঙ্গা বাজার

৫। মধ্যপাড়া

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:পার্বতীপুর উপজেলার ইউনিয়ন
মোস্তফাপুর ইউনিয়ন, পার্বতীপুর

**মোস্তফাপুর ইউনিয়ন** বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন।

## আয়তন
মোস্তফাপুর ইউনিয়নের আয়তন ৮২৬১ একর (৩৩.৪৩ বর্গ কিলোমিটার)।
## জনসংখ্যার উপাত্ত
২০১১ সালের আদমশুমারী অনুযায়ী মোস্তফাপুর ইউনিয়নের জনসংখ্যা ২৭,৭৬০ জন। এর মধ্যে পুরুষ ১৪,১৬১ এবং নারী ১৩,৭৯৯ জন। মোট পরিবারের সংখ্যা ৬,৬৬৯টি।

## অবস্থান ও সীমানা
পার্বতীপুর উপজেলার পশ্চিমাংশে মোস্তফাপুর ইউনিয়নের অবস্থান। এর পূর্বে হাবড়া ইউনিয়ন ও চণ্ডীপুর ইউনিয়ন, পশ্চিমে চিরির বন্দর, উত্তরে মমিনপুর ইউনিয়ন  
এবং দক্ষিণে ফুলবাড়ী উপজেলা অবস্থিত।

## প্রশাসনিক কাঠামো
মোস্তফাপুর ইউনিয়ন পার্বতীপুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পার্বতীপুর থানার আওতাধীন। এটি জাতীয় সংসদের ১০নং নির্বাচনী এলাকা দিনাজপুর-৫ এর অংশ। এ ইউনিয়নে মোট ৩৪টি গ্রাম ও ২৪টি মৌজা রয়েছে। গ্রামগুলো হল:
* রানিহারি
* মাধবপুর 
* আরজি নারায়ণপুর
* অসুরকোট
* বড় রামচন্দ্রপুর
* বড়দল
* বেজাই
* চকযামিনী
* ছোট চন্ডিপুর
* চক সাদিনাম
* ছোট রামচন্দ্রপুর
* দণ্ডপাণি
* দেবকুন্ডা
* ফরিদপুর
* রায়পুর
* হাবিবপুর
* হরিহরপুর
* কমলপুর
* কাশিপুর
* খড়িবাড়ি
* কুড়িয়াইল
* কুতুবপুর
* মহাদেবপুর
* মোস্তফাপুর
* মহবপুর
* পলিকাপুর
* পশ্চিম বাজিতপুর
* পশ্চিম দূর্গাপুর
* পশ্চিম সুলতানপুর
* প্রজাবাজ
* রাধানগর
* রহিমাপুর
* শেরণপাড়া
* শিবরামপুর

## শিক্ষা ব্যবস্থা
২০১১ সালের আদমশুমারি অনুযায়ী মোস্তফাপুর ইউনিয়নের সাক্ষরতার হার ৬৪.২%। এ ইউনিয়নে ১০টি সরকারি ও ৬টি বেসরকারি প্রাথমিক বিদ্যালয়, ১টি নিম্ন মাধ্যমিক বিদ্যালয়, ৪টি মাধ্যমিক বিদ্যালয়, ১টি কলেজ ও ১৮টি মাদ্রাসা রয়েছে।  
### শিক্ষাপ্রতিষ্ঠান
;কলেজ
* আমবাড়ি ডিগ্রী কলেজ

## যোগাযোগ ব্যবস্থা

দিনাজপুর ========গোবিন্দগঞ্জ ==========হাইওয়ের মাধ্যমে খুব সহজেই যোগাযোগ করা যায়

## ধর্মীয় উপাসনালয়
মোস্তফাপুর ইউনিয়নে ৬৯টি মসজিদ, ১১টি ঈদগাহ, ৮৬টি কবরস্থান, ১৬টি মন্দির ও    ১০টি শ্মশান রয়েছে।
## স্বাস্থ্যকেন্দ্র
মোস্তফাপুর ইউনিয়নের আমবাড়িতে একটি উপ-স্বাস্থ্যকেন্দ্র রয়েছে। 
## হাট-বাজার
মোস্তফাপুর ইউনিয়নের প্রধান হাট আমবাড়ি হাট। এ ইউনিয়নে ৫টি হাট ও কয়েকটি বাজার রয়েছে। 
;উল্লেখযোগ্য হাট-বাজার
* আমবাড়ি হাট
* কালির হাট
* চোপাড় হাট
* ফরিদপুর হাট
* বড় রামচন্দ্রপুর হাট
* মোস্তফাপুর বাজার
* দণ্ডপাণি বাজার
* অসুরকোট বাজার
## খাল ও নদী
মোস্তফাপুর ইউনিয়নে ২টি খাল ও নদী রয়েছে। ইছামতী নদী এ ইউনিয়নের পাশ দিয়ে প্রবাহিত হয়েছে। করতোয়া নদী ইউনিয়নের মধ্যে পরিবেষ্টিত হয়ে আছে।
## দর্শনীয় স্থান
## উল্লেখযোগ্য ব্যক্তি
* আলহাজ্ব মোঃ শামসুদ্দীন মন্ডল
* এস.এম জাকারিয়া বাচ্চু &ndash;– সমাজ সেবক ও ব্যবসায়ী।

## জনপ্রতিনিধি
* বর্তমান চেয়ারম্যান- মোহাম্মদ মতিয়ার রহমান।
;চেয়ারম্যানগণের তালিকা
;

;

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:পার্বতীপুর উপজেলার ইউনিয়ন
হাবড়া ইউনিয়ন

**হাবড়া ইউনিয়ন** বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন। বাংলাদেশের খনিজ সম্পদে সমৃদ্ধ পার্বতীপুর উপজেলার একটি সুনামধন্য এলকা হলো ৮নং হাবড়া ইউনিয়ন । কাল পরিক্রমায় আজ হাবড়া ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জল।

## আয়তন ও জনসংখ্যা
হাবড়া ইউনিয়নের ৩৮.৮৫ বর্গ কি.মি. (১৫.০০ বর্গমাইল)।  ২০১১ সালের আদমশুমারীর হিসাব অনুযায়ী ইউনিয়নটির জনসংখ্যা ছিল প্রায় ৩০,৬৬৫ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ১৭টি।

## অবস্থান
৮নং হাবরা ইউনিয়ন পরিষদ টি পার্বতীপুর শহর থেকে ১১ কিলোমিটার দক্ষিণ দিকে হাবরা বাজারের কাছে অবস্থিত এবং ভবানিপুর  বাজার থেকে ৩ কিলোমিটার পশ্চিম দিকে চৌপথী বাজারে অবস্থিত।
## প্রশাসনিক এলাকা
৮নং হাবড়া ইউনিয়নের মোট সতেরোটি গ্রাম রয়েছে। গ্রামগুলো হলো :-

* আরজী দেবীপুর
*  আরজী মরনাই
*  ভবানীপুর
* ঢাকুলা 
*  ঘনশ্যামপুর
* হাবড়া
* ঝিনাইকুড়ি
* মদনপুর 
* কুশলপুর
* মরনাই
*  পিরোজপুর 
*  রামচন্দ্রপুর
*  রামরায়পুর
* শংকরপুর 
* শেরপুর 
* উলিপুর 
* উত্তর রসুলপুর 

## হাট-বাজার
হাবড়া ইউনিয়নের মোট দশটি হাট-বাজার রয়েছে।  হাট-বাজারগুলো হলো :
* হাবড়া হাট বাজার 
* ভবানীপুর হাট  
* ভবানীপুর বাজার  
* রামচন্দ্রপুর বাজার  
* শেরপুর শহীদ হাট  
* ঝিনাইকুড়ি হাট  
* ফুলের ঘাট বাজার 
* শিয়ালকোট 
* চৌপথি বাজার
* পানবাজার হাট(নয়াহাট)

## কৃষি
এই ইউনিয়নের প্রধান প্রধান ফসলসমুহ ধান, গম, পাট, রাই-সরিষা, আলু, ইক্ষু ও ভুট্টা। এছাড়া ফলের মধ্যে আম, কাঁঠাল, লিচু, কলা, পেপে উৎপন্ন হয়। রফতানী যোগ্য পন্য বলতে ধান, চাল, পাট ও আলু।ব্যবসা-বাণিজ্য বলতে ধান, চাল, চামড়া ও আলু ইত্যাদি ফসল আছে।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:পার্বতীপুর উপজেলার ইউনিয়ন
পলিপ্রয়াগপুর ইউনিয়ন

**পলিপ্রয়াগপুর ইউনিয়ন** বাংলাদেশের রংপুর বিভাগের দিনাজপুর জেলার বিরামপুর উপজেলার অন্তর্গত একটি ইউনিয়ন পরিষদ। এটি ২৬.১১ কিমি২ (১০.০৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৪টি।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:বিরামপুর উপজেলার ইউনিয়ন
ইয়াকুব আলী (নাটোরের রাজনীতিবিদ)

:
**ইয়াকুব আলী** বাংলাদেশের নাটোর জেলার রাজনীতিবিদ যিনি নাটোর-৩ আসনের সংসদ সদস্য ছিলেন।

## জন্ম ও প্রাথমিক জীবন
ইয়াকুব আলী নাটোরের সিংড়ার সুকাশ ইউনিয়নের লক্ষ্মীখোলা গ্রামে জন্মগ্রহণ করেন।

## রাজনৈতিক জীবন
ইয়াকুব আলী ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নাটোর-৩ (সিংড়া উপজেলা) আসন থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নাটোর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
ধলামাথা কাঠঠোকরা

**ধলামাথা কাঠঠোকরা** (বৈজ্ঞানিক নাম: *Gecinulus grantia*) (ইংরেজি নাম **Pale-headed woodpecke**) **Picidae** (পিসিডি) গোত্র বা পরিবারের অন্তর্গত **Gecinulus** গণের অন্তর্ভুক্ত এক প্রজাতির অতি পরিচিত পাখি ।
## বিস্তৃতি
ধলামাথা কাঠঠোকরা বাংলাদেশ, ভুটান, চীন, ভারত, লাওস, মায়ানমার, নেপাল, থাইল্যান্ড এবং ভিয়েতনামে পাওয়া যায়।ও বাংলাদেশের এরা চট্টগ্রাম, সিলেট অঞ্চলের দেখা য়ায।

## বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।অনেক সময় এটি বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা য়ায।এটি ধূসরাভমুখ সবুজ-হলুদ কাঠঠোকরা নামেও পরিচিত।

## তথ্যসূত্র

বিষয়শ্রেণী:ভুটানের পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:লাওসের পাখি
বিষয়শ্রেণী:মিয়ানমারের পাখি
বিষয়শ্রেণী:ভিয়েতনামের পাখি
বিষয়শ্রেণী:১৮৪০-এ বর্ণিত পাখি
সাগরপাড়া

**সাগরপাড়া** হ'ল ভারতের পশ্চিমবঙ্গের মুর্শিদাবাদ জেলার ডোমকোল মহকুমার জলঙ্গী সিডি ব্লকের একটি আধা-নগর পঞ্চায়েত এলাকা।

এটির প্রায় ৩৫০০০ জনসংখ্যা, ব্যবসায়, ক্ষুদ্র শিল্প, কৃষি ও নির্মাণ শ্রমিক এবং হিন্দু ও মুসলিম উভয় সম্প্রদায়ের বসবাস করে। এটি অক্ষাংশ 24.238609, দ্রাঘিমাংশ 88.697776 এর ভৌগোলিক সমন্বয়গুলিতে রয়েছে।

সাগরপাড়া বাজারের মধ্যে বড় কালি মন্দির রয়েছে।  সাগরপাড়া পশ্চিমবঙ্গ রাজ্যের মুর্শিদাবাদ জেলার ডোমকল মহকুমার জলঙ্গী ব্লকের অন্তর্গত।  এটি পদ্মা নদী থেকে আড়াই কিলোমিটার দূরে।

## ইতিহাস
গঙ্গার ব-দ্বীপ, রামকান্তপুরের অন্যান্য অনেক ছোট গ্রামের মতো,সাগরপাড়াও মুঘল আমলে একটি ছোট নদী বন্দর ছিল।১৯৪৭ সালে ভারতের স্বাধীনতা বছর অবধি, এটি ছিল একটি ছোট্ট গ্রাম যা পাটের পাড়ি দেওয়ার জন্য একটি বন্দর দ্বারা সমর্থিত ছিল। পদ্মা নদীর উপনদী জলঙ্গি নদী  পূর্ব বঙ্গ থেকে আগত জনসমাগমের কারণে ভারত বিভাগে সাগরপাড়া বাড়তে দেখা যায়। ১৯৭১ সালে বাংলাদেশ মুক্তিযুদ্ধ ভারত-বাংলাদেশ সীমান্ত থেকে মাত্র আড়াই কিলোমিটার দূরে অবস্থিত এই গ্রামে শরণার্থীদের আরও একটি উৎস দেখতে পেয়েছিল।
১৯৭১ সালের পরে সাগরপাড়ায় জনসংখ্যা ও বাণিজ্য দ্রুত বৃদ্ধি পাচ্ছিল কারণ নতুন নতুন বসতি স্থাপনকারীরা ছোট ছোট নদী দ্বারা বেষ্টিত উঁচু জমি থাকার কারণে এই গ্রামে একটি বাড়ি তৈরি করা পছন্দ করেছিলেন। গ্রামটি প্লাবিত হয় না কারণ এটি নদীর উঁচু প্রাকৃতিক বাঁধের পাশে অবস্থিত।  ১৯৭৮ ও ১৯৯৯ সালের বিধ্বংসী বন্যার সময় এটি জলাবদ্ধ দ্বীপের মতো বেঁচে ছিল, যা তার প্রতিবেশী জনগণকে গ্রামে স্থানান্তরিত করতে বাধ্য করেছিল।
## অর্থনীতি
মূল অর্থনীতির উৎস হলো কৃষিকাজ, মৎস্য

ব্যবসা ও পরিযায়ী শ্রমিক।
## শিক্ষা
সাগরপাড়ায় ৪ টি স্কুল আছে: 
থাম্ব|Sagarpara High School

* সাগরপাড়া উচ্চ বিদ্যালয়
* সাগরপাড়া উচ্চ বিদ্যালয় (ভোকেশনাল)
* সাগরপাড়া বালিকা উচ্চ বিদ্যালয়
* সাগরপাড়া প্রাথমিক বিদ্যালয়
* সাগরপাড়া আনন্দ মার্গ প্রাইমারী স্কুল
* রামকৃষ্ণ সারদা বিদ্যামন্দির

## সাহিত্য-সংস্কৃতি

## শিল্প

বিষয়শ্রেণী:মুর্শিদাবাদ জেলার গ্রাম
ভোলানাথ বরুয়া মহাবিদ্যালয়

** ভোলানাথ বরুয়া মহাবিদ্যালয়** বা সংক্ষেপে *বি. বরুয়া কলেজ* (en: B. Borooah College) হচ্ছে আসাম-এর কামরূপ মহানগর জেলাতে অবস্থিত একটি অগ্রণী শিক্ষা প্রতিষ্ঠান। আসাম তথা ভারতের প্রখ্যাত উদ্যোগী ভোলানাথ বরুয়াকে শ্রদ্ধা জানিয়ে এই শিক্ষা প্রতিষ্ঠান স্থাপন করা হয়েছিল৷ ১৯৪৩ সালে লোকপ্রিয় গোপীনাথ বরদলৈ-এর নেতৃত্বে স্থাপিত হওয়া প্রতিষ্ঠানটির প্রথম  সভাপতি এবং অধ্যক্ষ বরদলৈই ছিলেন। দ্বিতীয় মহাযুদ্ধের সময় স্থাপিত হওয়া শিক্ষা প্রতিষ্ঠানটির শ্রেণীসমূহ প্রথমে নৈশ সময়ে ছিল। শিক্ষা প্রতিষ্ঠানটি গুয়াহাটি বিশ্ববিদ্যালয়-এর অন্তর্গত৷ NAAC থেকে 'এ' গ্রেডপ্রাপ্ত শিক্ষা প্রতিষ্ঠানটির বর্তমান অধ্যক্ষ হচ্ছেন ড০ সত্যেন্দ্র নাথ বর্মন৷ 

## ইতিহাস
১৯৪৩ সালের ১৩ সেপ্টেম্বর থেকে মহাবিদ্যালয়টিতে শ্রেণীসমূহ আরম্ভ হয়েছিল। প্রথম পর্যায়ে মাত্র ১৫ শিক্ষার্থী দিয়ে আরম্ভ হওয়া শিক্ষা প্রতিষ্ঠানটির শ্রেণীসমূহ কামরূপ একাডেমী উচ্চতর মাধ্যমিক বিদ্যালয়ে হয়েছিল। তখন শ্রেণীসমূহ নৈশকালীন ছিল। দরিদ্র শ্রেণীর ছেলে-মেয়েদের শিক্ষা প্রদান করার উদ্দেশ্যে শিক্ষা প্রতিষ্ঠানটির প্রতিষ্ঠাতারা কলেজটি রাতের সময় খুলেছিলেন। যাতে দিনের সময় ছেলে-মেয়েরা জীবিকার সন্ধান করে রাতে পড়াশুনা করতে পারে। ভারত রত্ন প্রাপ্ত লোকপ্রিয় গোপীনাথ বরদলৈ শিক্ষা প্রতিষ্ঠানটির প্রথম  অধ্যক্ষ ছিলেন। তারপর শিক্ষাপ্রতিষ্ঠানটির দায়িত্ব সামলান একজন বলিষ্ঠ রাজনীতিবিদ হেম বরুয়া। 

## অধ্যক্ষের তালিকা
১৯৪৩ সাল থেকে ২০২০ সাল পর্যন্ত মহাবিদ্যালয়টিতে মোট চৌদ্দজন অধ্যক্ষ কার্যনির্বাহ করেছেন।

## বিভাগ এবং পাঠক্রমসমূহ
বি. বরুয়া মহাবিদ্যালয়ে উচ্চতর মাধ্যমিকের শিক্ষার্থীদের জন্য কলা, বিজ্ঞান এবং বাণিজ্য (স্ব-সমর্থিত) বিভাগ আছে। স্নাতক পাঠক্রমেও কলা, বিজ্ঞান এবং বাণিজ্য (স্ব-সমর্থিত) বিভাগ আছে। তদুপরি স্বসমর্থিত ব্যবস্থায় তথ্য-প্রযুক্তিবিদ্যায় বিজ্ঞান স্নাতক, ব্যাচেলর ইন বিজিনেস ম্যানেজমেন্টের পাঠক্রম আছে। জীববিজ্ঞান, রসায়ন বিজ্ঞান এবং প্রাণীবিজ্ঞানে স্নাতকোত্তর পাঠক্রমের সুবিধা আছে। 

কলা এবং বিজ্ঞান বিভাগের অন্তর্গত শাখাসমূহ হচ্ছে-
**কলা বিভাগ**
*ইংরাজী 
*অসমীয়া
*হিন্দী
*বাংলা
* শিক্ষা
*অর্থনীতি বিজ্ঞান
*রাজনীতি বিজ্ঞান
*দর্শন
*ইতিহাস
*সংস্কৃত

**বিজ্ঞান বিভাগ**
*পদার্থ বিজ্ঞান
*রসায়ন বিজ্ঞান
*গণিত
*ভূতত্ত্ব বিজ্ঞান
*উদ্ভিদ বিজ্ঞান
*প্রাণী বিজ্ঞান

## অন্যান্য সুবিধা
মহাবিদ্যালয়টিতে ছাত্র-ছাত্রীদের থাকা-খাওয়ার সুবিধার জন্য হোষ্টেল, ব্যায়ামাগার, ক্যান্টিন, গ্রন্থাগার, কম্পিউটার কেন্দ্রের সুব্যবস্থা আছে।  উল্লেখযোগ্য যে, মহাবিদ্যালয়টির গ্রন্থাগারে চল্লিশ হাজারেরও অধিক গ্রন্থ আছে।
## স্বীকৃতি
ভোলানাথ বরুয়া মহাবিদ্যালয় গুয়াহাটি বিশ্ববিদ্যালয়ের অধীনে৷ উল্লেখযোগ্য যে জাতীয় মূল্যাকংন এবং স্বীকৃতি সংস্থা সংক্ষেপে NAAC এটি মহাবিদ্যালয়টিকে **A** গ্রেড প্রদান করেছে। 
## তথ্যসূত্র

বিষয়শ্রেণী:অসমীয়া শিক্ষাব্যবস্থা
শ্রী গুরু তেগ বাহাদুর সাহিব গুরুদ্বারা

**শ্রী গুরু তেগ বাহাদুর সাহিব গুরুদ্বারা (Gurdwara Sri Guru Tegh Bahadur Sahib)** আসামের ধুবুরী জেলার ব্রহ্মপুত্র নদীর পারে অবস্থিত একটি শিখদের গুরুদ্বারা৷ শিখদের প্রথম গুরু, গুরু নানক দেব ১৫০৫ খ্রিস্টাব্দে ঢাকা থেকে আসামে আসার সময় এই স্থানে তিনি শ্রীমন্ত শঙ্করদেবকে সাথে পান। পরে ১৭শ শতকে শিখদের নবম গুরু, গুরু তেগ বাহাদুর একটি গুরুদ্বারা স্থাপন করেন। গুরু তেগ বাহাদুরের শহীদ দিবস উপলক্ষে প্রতি বছরে ডিসেম্বর মাসে এই ঐতিহাসিক স্থানে প্রায় ৫০,০০০ দেশী-বিদেশী হিন্দু, শিখ, মুসলিম এবং অন্যান্য তীর্থযাত্রী আসেন। এই উৎসব প্রতি বছর ৩ ডিসেম্বর অনুষ্ঠিত হয়। শিখরা এই উৎসবকে *শহীদী গুরু পর্ব* বলে।
## ইতিহাস
১৬৭০ সালে গুরু তেগ বাহাদুর আসামে আসেন। তাঁর সাথে সম্রাট ঔরংজেব আহোম রাজা চক্রধ্বজসিংহকে দমন করতে পাঠানো অম্বরের রাজা রাম সিঙও আসেন। তখন আসাম একটি দুর্গম স্থান এবং এর মানুষগুলি সাহসী তথা স্বাধীনপ্রিয় বলে পরিচিত ছিল।
রাম সিঙের জন্য এই কাজ এক প্রকারের শাস্তি ছিল। কারণ তাঁর দায়িত্বে থাকার সময় বিখ্যাত মারাঠা রাজা শিবাজী এবং তাঁর পুত্ররা পলায়ন করেছিল। সেজন্য গুরু তেগ বাহাদুরের উপস্থিতি তিনি এবং তাঁর সাথে যাওয়া সৈন্যদের মানসিক শক্তি যুগিয়েছিল। কিন্তু পরে গুরুর উপস্থিতি শুধু মানসিক শক্তি নয় অন্য জরুরি কাজও সমাধা করেছিল। আহোম এবং মোগলদের মধ্যে শান্তির চুক্তি রূপায়ন করসর জন্য গুরু তেগ বাহাদুর অহোপুরুষার্থ করেছিলেন।

শান্তি প্রতিষ্ঠা করার সময় সকল সৈন্যই ৫ ঢাল মাটি দিয়ে একটি বৃহৎ মাটির ঢিবি সাজিলেছিল। এই ঢিবি ধুবুড়ীর ব্রহ্মপুত্র নদীর ডান পারে এখনও অবস্থিত এবং একে মানুষ পবিত্র বলে গণ্য করে। এর সাথে গুরু তেগ বাহাদুরের থাকা এবং শান্তি প্রতিষ্ঠা করা স্থানটিতে একটি গুরুদ্ধারা নির্মাণ করা হয়। উদাসী পুরোহিত এই গুরুদ্বার দেখাশুনা করতেন। ১৮৯৬-৯৭ তে হওয়া প্রবল ভূমিকম্পে এই গুরুদ্বারা ধ্বংস হয়। পরে ১৯০১ সালে ভাই রাম সিঙ এই গুরুদ্বারা পুনরায় নির্মাণ করেন। মহন্তরা এই গুরুদ্বারার জমির জন্য মোগলদের অনুমোদন লাভ করেছিলেন। ১৯০২-০৩ সালে মহন্ত জয় সিঙ এই অনুমোদন পত্র নিয়ে গুরুদ্বারার ভবন পুনরায় নির্মাণের জন্য অর্থের যোগান করতে পাঞ্জাবে গিয়েছিলেন। দুর্ভাগ্যবশতঃ ভাই জয় সিং অমৃতসরের কাছে স্বর্গগামী হয় এবং এই অনুমোদন পত্র হারিয়ে যায়।

এই স্থানে দুটি গুরুদ্বারা আছে

* ঠারা সাহিব গুরুদ্বারা বা দামদামা সাহিব গুরুদ্বারা: ১৯৬৬ সালে একটি ছোট অষ্টভূজী ঝুপড়িতে একটি গুরুদ্বারা তৈরি হয়। সাথে মাটির ঢিবির উপরও চালের ব্যবস্থা করা করা হয়। একে ঠারা সাহিব গুরুদ্বারা বা দামদামা সাহিব গুরুদ্বারা বলা হয়।  
* শ্রী গুরু তেগ বাহাদুর সাহিব গুরুদ্বারা:  একটি বর্গাকার গৃহ, কাঠের বেড়া এবং হেলানো চালে অন্য গুরুদ্বারাটি তৈরি হয়। শিখ প্রতিনিধি বোর্ড পূর্বাঞ্চল বিভাগ এবং স্থানীয় কমিটি গুরুদ্বারার দেখাশুনা এবং উন্নয়নের কাজ করেন।
## যাতায়াত
ধুবুড়ী পর্যন্ত শিলিগুড়ি এবং কাটিহার থেকে রেলে যাওয়ার ব্যবস্থা আছে।  ফকিরাগ্রাম জংশন থেকে রেলের দিক পরিবর্তন করতে হয়। এই স্থান তার থেকে প্রায় ৭০ কি.মি. দূরে অবস্থিত। ধুবুড়ী শহর থেকে এই স্থানে নিয়মিত বাস চলাচল করে।
## উল্লেখযোগ্য তীর্থযাত্রী

১৯৮৩ সালে ভারতের প্রাক্তন রাষ্ট্রপতি জ্ঞানী জাইল সিং এই পবিত্র স্থান দর্শন করেছিলেন।
## তথ্যসূত্র

* Sharma, B. K.;  The Telegraph, India, 29 May 2008.
* Rashid, P. ''The Tribune'' Windows, India, April 19, 2003 

বিষয়শ্রেণী:আসামের ধর্মীয় স্থান
বিষয়শ্রেণী:ভারতের গুরুদ্বার
শ্রী শ্রী আঠখেলীয়া নামঘর

**শ্রী শ্রী আঠখেলীয়া নামঘর** (), আসাম তথা উত্তর-পূর্বাঞ্চল-এর উল্লেখযোগ্য ধর্মীয় স্থানসমূহের মধ্যে অন্যতম। এটি গোলাঘাট জেলা-এর ঘিলাধারী মৌজার বচা গ্রামে অবস্থিত। এটি গোলাঘাট জেলার ঘিলাধারী, মক্রং এবং কাকডোঙা – এই তিনটি নদীর কাছে থাকা সঙ্গমস্থলে অবস্থিত। শ্রী শ্রী আঠখেলীয়া নামঘরের নামকরণ নামঘরের চৌপাশে থাকা আটটা কুরির থেকেই হয়েছে। এর থেকেই আঠকুরিয়া শব্দটির উৎপত্তি হয়েছে। মানুষের মুখে মুখে বাগরি এটি আঠখেলীয়ার রূপ নেয়। ১৬৮১ সালে আহোম রাজা গদাপানি এই নামঘরটি নির্মাণ করিয়েছিলেন। ১৯৭০ সালের আগ পর্যন্ত এই অনুষ্ঠানগৃহের নাম শ্রী শ্রী আঠখেলীয়া হরি মন্দির ছিল। ১৯৭০ সালে বৈষ্ণব ধর্মের পন্থা অনুসারে ‘হরি মন্দির’ের পরিবর্তে ’নামঘর’ শব্দটি সংযোগ করে শ্রী শ্রী আঠখেলীয়া নামঘর নামে নামকরণ করেন। ভাদ্র মাসে (আগস্ট-সেপ্টেম্বর) নামঘরে লক্ষাধিক সেবকীর সমাগম হয়। এখানে দৈনিক প্রাতঃপ্রসঙ্গ, মধ্যাহ্ন প্রসঙ্গ, বিয়লি প্রসঙ্গ এবং সন্ধ্যা প্রসঙ্গ এই চারিপ্রসঙ্গ অনুষ্ঠিত হয়। শ্রী শ্রী আঠখেলীয়া নামঘরে উৎযাপন করা উল্লেখযোগ্য সূত্রসমূহ হচ্ছে বরসবাহ, পানীতোলা সবাহ, নামলোয়া সবাহ এবং ন-চাউলের সবাহ, রাস মহোৎসব, বরষা ভাওনা ইত্যাদি।

## নামকরণ
শ্রী শ্রী আঠখেলীয়া নামঘরের নামকরণ নামঘরের চৌপাশে থাকা আটটা কুরির থেকেই হয়েছে। বিশ শব্দের অর্থ হচ্ছে চুবুরি বা কোনো স্থানের একখণ্ড। এই আটটা কুরির নাগরিকরা একসাথে সমাজ করে ধর্মীয় কর্ম পালন করে খাওয়া নেওয়ার ব্যবস্থা করার জন্যই আঠখেলীয়া নামে পরিগণিত হয়েছে। আসাম ইতিহাস মতে আহোম স্বর্গদেউরা প্রণালীবদ্ধভাবে কৃষক লোকদের বাদ দিয়ে প্রসারণমুখী কৃষি করার জন্য পাইক প্রথার ব্যবস্থা করেছিলেন। পাইকের উপর থাকা বড়ো বড়ো গোষ্ঠীর কেন্দ্রগুলিকে খেল বলা হত। রাজপরিবারের তেমন একজন বাব খোয়া লোক এক-একটা বিশ বা চুবুরীতে বসবাস করে বিয়ে করে সেই সমাজের লোকের মধ্যে মিলে গিয়েছিল। সেই রাজপরিবারের বাব খোয়া লোকের সেই বিষয় বাব অনুসারেই এক একটা খেলারও নামকরণ করা হয়েছিল।

১৯৭০ সালের আগ পর্যন্ত শ্রী শ্রী আঠখেলীয়া নামঘর শ্রী শ্রী আঠখেলীয়া হরিমন্দির বলেই পরিচিত ছিল। বর্তমান প্রবেশদ্বারের জপনাতেও পূর্বে শ্রী শ্রী আঠখেলীয়া হরি মন্দির বলেই খোদিত আছে। ১৯৭০ সালের পর থেকে শ্রী শ্রী আঠখেলীয়া নামঘর বলে নামকরণ করা হয়।
## তথ্যসূত্র

বিষয়শ্রেণী:আসামের মন্দির
বিষয়শ্রেণী:গোলাঘাট জেলা
বিষয়শ্রেণী:কৃষ্ণ মন্দির
বিষয়শ্রেণী:ভারতের হিন্দু তীর্থস্থান
বিষয়শ্রেণী:আসামের ভবন ও স্থাপনা
বিষয়শ্রেণী:আসামের দর্শনীয় স্থান
রামখাপীঠ দেবালয়

**রামখাপীঠ দেবালয়** বা **দেওশাল** শিবসাগর জেলা-এর দিখৌমুখের দেওঘরীয়াস্থিত একটি প্রাচীন ক্ষেত্র৷ জনশ্রুতি মতে কালিকা পুরাণ, দেবী পুরাণ ইত্যাদিতে উল্লেখ করা সতীর শবদেহ খণ্ড-খণ্ড করার ফলে এই শবদেহের ৫১ টা খণ্ড ভারতের ৫১টি স্থানে পৎে যেসব শক্তিপীঠের সৃষ্টি হয়েছিল তারই একটি হল রামখাপীঠ৷ পরে পুরাণে উল্লেখ করা ৫১টি শক্তিপীঠে রামখাপীঠের কোনো উল্লেখ নেই। কিন্তু বিশ্বনারায়ণ শাস্ত্রী দেবের “কালিকা পুরাণ এবং প্রাচীন আসাম” নামের প্রবন্ধে উল্লেখ করা মতে দেবী দিক্কর বাসিনীর পীঠস্থলই হল রামখা পীঠ৷ অন্য এক তথ্যমতে “ভাটির কামাখ্যা, উজানের তাম্রেশ্বরী এবং মধ্যের রামখা একজনই দেবী”৷ সঠিকভাবে ঐতিহাসিক নির্ণয় না হওয়ার জন্যই এই কথা প্রমাণ করতে অসুবিধা হয় যে এটি আসলে সেই ৫১টি শক্তিপীঠের মধ্যে একটি কি নয়।

## ইতিহাস
রামখা দেওশালটি আহোমরা আসামে আসার আগে থেকে আছে৷ ১১৯০ শকে রাজা হয়েই আহোম স্বর্গদেও চুতেওফা এই স্থানে ঘুরতে এসে এই দেওশালের আধ্যাত্মিকতা উপলব্ধি করে বর দেউরী, ছোট দেউরী, দেওঘরীয়া, আঠপরীয়া, তেলী, মালি, নাপিত, কামার, বলিকটীয়া, বারিচোবা, বেলিচোবা, চাউলকরা মানীতোলা ইত্যাদি পদবীর দেওশালের কাছের মানুষকে নিয়ে পূজা-অর্চনার কাজ পুনরায় আরম্ভ করে (নাওবৈচা ফুকনের ইতিহাস)৷ আহোমদেরা আসামে আসার অনেক আগে থেকে বহুসংখ্যক দেওশাল আসামে ছিল৷ তাম্রেশ্বরী, বরগঞা, টেঙ্গাপনীয়া, দোবন্ধিয়া ইত্যাদিসমুহ এমন দেওশালের উদাহরণ৷

অনেকের মতে এই রামখা দেওশাল কাছাড়ি, চুতীয়া এবং বরাহীদের সময়ে স্থাপন হওয়া৷ তার পরের ইতিহাসমতে, কয়েকশত বছর পর দিখৌ নদী সেই দেওশাল গ্রাস করে জলগর্ভে ডুবিয়ে নিয়ে যায় যদিও স্বর্গদেউ লক্ষীসিংহের সময়ে এই পীঠস্থান পুনরায় উদ্ধার করা হয়৷ সেই বর্ণনা অনুযায়ী একদিন স্বর্গদেও লক্ষীসিংহ রংপুরের কারেঙ থেকে রূপহীজান দিয়ে দিখৌ নদী হয়ে ব্রহ্মপুত্রে গিয়েছিলেন৷ কথিত আছে যে, যে স্থানে রামখা দেওশালটি জলগর্ভে ছিল সেই স্থান থেকে রাজপরিবারের নাওগুলি স্থির হয়ে যায় এবং নাওবৈচাদের মধ্যে হাহাকার ওঠে৷ সেইদিন রাতে স্বর্গদেব স্বপ্নে দেখেন যে দিখৌর গর্ভে দেবীর জাগ্রত বিগ্রহ আছে৷ পরদিন স্বর্গদেব পূজার বলি উৎসর্গ করে দেবীর বিগ্রহ উদ্ধার করে নতুন মন্দির একটি তৈরির মানস করে নাও ছাড়েন৷ জলগর্ভের সামগ্রীগুলি উদ্ধার করে এই স্থানের কাছে রাজা নতুনভাবে দেওশালটি প্রতিষ্ঠা করে ১০ পুরা জমি নিষ্কর করে দেন। পরে মোয়ামরা মরাণের বিদ্রোহের সময় এই দেওশালটির অনেক আসবাব নষ্ট হয়ে যায় এবং এর সমস্ত ধন-সোনা মোয়ামরীয়ারা লুটপাট করে নিয়ে যায়৷ তারপরও যে কিছু সম্পদ থেকে যায় তা মানের আক্রমণের সময় ধ্বংস হয়৷ কিছুদিন পরে এই দেওশালকে  নিয়ে একটি বৃহৎ এলাকা পুনরায় দিখৌ গ্রাস করে৷

## পূজা-অর্চনা
এখন পর্যন্ত যে সম্পত্তি উদ্ধার করা হয়েছে তাতেই নতুনভাবে তৈরি মন্দিরে নাগরিকরা পূজা অর্চনা করে আসছেন৷ এইসমূহের মধ্যে ১০ ফুটের এক পাথরের গহ্বর যেখানে দেবীর পীঠ (জনশ্রুতি মতে কঁকাল অংশ) এবং শিবলিঙ্গ আছে৷ দেড়-দুইফুট উচ্চতার বিষ্ণু, লক্ষী এবং সরস্বতীর তিনটি মূর্তিও এখানে আছে৷ এছাড়াও এখন পর্যন্ত উদ্ধার হয়েছে একটি তিনফুট উঁচু পাথরের কলসি, পাথরের খুটি এবং ৪টি বলি কাটা দা৷ তদুপরি দা ধরার শিল, গণেশ-এর মূর্তি থাকা খুটি ইত্যাদি সম্প্রতি উদ্ধার হয়েছে।

রামখা দেবালয়টি এখনও সকলে জাগ্রত বলেই অভিহিত করে এবং অশোকাষ্টমী, দুর্গাষ্টমী, শিবরাত্রি ইত্যাদিসমূহে আড়াইশো বছরেরও অধিককাল যাওয়া হাজার হাজার ভক্ত পূজা অর্চনা নিয়মিতভাবে করছেন।

## গ্রন্থপঞ্জি

# ত্রিবেণী সঙ্গম (প্রবীন চন্দ্র দত্ত)
# দিখৌমুখ- প্রাচীন এবং অর্বাচিনের অবতরণিকা (ড০ সর্বেশ্বর রাজগুরু) এবং
# বিষয় সন্দর্ভত প্রকাশিত কিছু প্রবন্ধ-পাতি৷
## তথ্যসূত্র

বিষয়শ্রেণী:আসামের মন্দির
বিষয়শ্রেণী:আসামের ধর্মীয় স্থান
আশরাফুল ইসলাম

**আশরাফুল ইসলাম** (১৯ ফেব্রুয়ারি ১৯২৩-৮ মার্চ ১৯৯১) বাংলাদেশের নাটোর জেলার রাজনীতিবিদ, সাংবাদিক, মুক্তিযুদ্ধের অন্যতম সংগঠক ও রাজশহী-১৬ (বর্তমান নাটোর-৩ (সিংড়া উপজেলা)) আসনের সংসদ সদস্য ছিলেন।

## জন্ম ও প্রাথমিক জীবন
আশরাফুল ইসলাম ১৯ ফেব্রুয়ারি ১৯২৩ রাজশাহীর নাটোরের সিংড়ার তাজপুর গ্রামে জন্মগ্রহণ করেন। তার পিতা ঘাসিউল্লা ও মাতা আজজান বিবি।

## রাজনৈতিক জীবন
আশরাফুল ইসলাম ছিলেন সিংড়া থানার আওয়ামীলীগের প্রতিষ্ঠাতা সভাপতি ও নাটোর মহকুমা আওয়ামীলীগের প্রতিষ্ঠাতা সদস্য। ১৯৪৪-১৯৫০ মেয়াদে তিনি ইটালী ইউনিয়ন বোর্ড়ের নির্বাচিত প্রেসিডেন্ট ছিলেন। ১৯৬৬-১৯৭১ মেয়াদে তিনি বৃহত্তর রাজশাহী জেলা আওয়ামীলীগের সাধারণ সম্পাদক ছিলেন। ১৯৬৬-১৯৭১ মেয়াদে তিনি নাটোর মহকুমা আওয়ামীলীগের সভাপতি ছিলেন।

আশরাফুল ১৯৭০ সালে আওয়ামীলীগের মনোনয়নে তৎকালীন প্রাদেশিক পরিষদে এবং ১৯৭৩ সলে জাতীয় সংসদ সদস্য নির্বাচিত হন। ১৯৭১ সালে মুক্তিযুদ্ধ চলাকালীন মুজির নগর প্রশাসনে জোনাল এড মিনিষ্ট্রেটিভ কাউন্সিলের (পশ্চিম জোন-২) চেয়ারম্যান ছিলেন।

১৯৭৫ সালে বঙ্গবন্ধু বাকশাল গঠন করলে আশরাফুল ইসলাম নাটোর জেলা বাকশালের সম্পাদক মনোনীত হন। বঙ্গবন্ধু নিহত হলে তিনি ৩ বছর ৩ মাস কারা ভোগ করেন।

তিনি দৈনিক ইত্তেফাক, বাংলার বাণী ও দৈনিক দেশ পত্রিকায় নাটোর প্রতিনিধি হিসেবে কাজ করেন। নাটোর প্রেস ক্লাবের তিনি সভাপতি এবং সিংড়া প্রেস ক্লাবের প্রতিষ্ঠাতা সভাপতি ছিলেন।

## মৃত্যু
আশরাফুল ইসলাম ৮ মার্চ ১৯৯১ সালে মৃত্যুবরণ করেন।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:নাটোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
রয়্যাল রেসিং ক্লাব খেংক

**কনিংক্লাকা রেসিং ক্লাব খেংক** (, সাধারণত **কেআরসি খেংক**, **রেসিং খেংক** বা শুধুমাত্র **খেংক** নামে পরিচিত) হচ্ছে বেলজিয়ামের লিম্বুর্খের খেংক শহরে অবস্থিত একটি বেলজীয় পেশাদার ফুটবল ক্লাব। রেসিং খেংক বেলজীয় প্রো লীগে খেলে এবং সেখানে চারটি চ্যাম্পিয়নশিপ শিরোপা জয়লাভ করেছে; ১৯৯৮–৯৯ মৌসুমে, ২০০১–০২ মৌসুমে, ২০১০–১১ মৌসুমে এবং ২০১৮–১৯ মৌসুমে। এই ক্লাবটি সম্প্রতি ২০০৮–০৯ মৌসুমে এবং ২০১২–১৩ মৌসুমে চারটি বেলজীয় কাপ জয়লাভ করেছে। ক্লাবটি ২০০২–০৩ মৌসুমে, ২০১১–১২ মৌসুমে এবং ২০১৮–১৯ মৌসুমে উয়েফা চ্যাম্পিয়নস লীগের গ্রুপ পর্বের জন্য যোগ্যতা অর্জন করেছিল।

১৯৮৮ সালে কেএফসি উইন্টারস্লাখের ওয়াটারস্খেই টোরের সাথে একীকরণের মাধ্যমে ক্লাবটি গঠিত হয়েছিল, যেখান থেকে এটি ম্যাট্রিকের নম্বর গ্রহণ করেছিল। ১৯৯০-এর দশকের শেষের দিকে এটি বেলজিয়ামের অন্যতম সফল ক্লাবে পরিণত হয়েছে এবং উক্ত সময় থেকে ক্লাবটি নিয়মিতভাবে ইউরোপীয় প্রতিযোগিতায় খেলার যোগ্যতা অর্জন করে। ক্লাবটি ১৯৯৬–৯৭ মৌসুমের পর থেকে একটানা প্রথম বিভাগে খেলছে। ক্লাবটি তাদের সকল হোম ম্যাচ খেংকের লুমিনাস এরিনায় খেলে থাকে এবং এই ক্লাবটি হোম ম্যাচে সাদা এবং নীল রঙের পোশাক পরিধান করে।

## তথ্যসূত্র

## বহিঃসংযোগ

*   
* উয়েফায় কেআরসি খেংক 
* ইউফো-এ কেআরসি খেংক 
* Weltfussball-এ কেআরসি খেংক
* Football Squads.co.uk-এ কেআরসি খেংক
* National Football Teams.com-এ কেআরসি খেংক
* Football Lineups.com-এ কেআরসি খেংক

বিষয়শ্রেণী:রয়্যাল রেসিং ক্লাব খেংক
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৯৮৮-এ বেলজিয়ামে প্রতিষ্ঠিত
বিষয়শ্রেণী:১৯৮৮-এ প্রতিষ্ঠিত ফুটবল ক্লাব
নর্থব্রুক গেট

**নর্থব্রুক গেট** () ১৮৭৪ সালে গুয়াহাটিতে, ব্রিটিশ ভাইসরয় লর্ড নর্থব্রুককে গুয়াহাটিতে অভ্যর্থনার জন্য নির্মাণ করা হয়েছিল। এই গেট বা তোরণ নির্মাণ করা হয়েছিল শুক্রেশ্বর ঘাটে যেখানে ভাইসরয় আসাম ভ্রমণের সময় প্রথম পদার্পণ করেছিলেন। ব্রিটিশ যুগের নির্মাণ-শৈলীতে নির্মিত এই নর্থব্রুক গেট হচ্ছে আসামের এই প্রকারের একমাত্র চিহ্ন। বিগত ১৪০ বছর ধরে এটি গুয়াহাটির ইতিহাসের বিভিন্ন ঘটনার সাক্ষী হয়ে লুইত-এর পারে স্থিত হয়ে আছে। ব্রিটিশ আধিকারিক মহল একে **গেটওয়ে অব আসাম** বলেও অভিহিত করেছিলেন। সাম্প্রতিক সময় সংরক্ষণের অভাবে এটি নিজের অস্তিত্ব রক্ষার যুদ্ধে অবতীর্ণ হয়েছে। 

## ইতিহাস
নর্থব্রুক গেট গুয়াহাটির ব্রহ্মপুত্রর সামনে অবস্থিত এবং একে ১৮৭৪ সালের ২৭ আগস্টে সেই সময়ের ভারত-এর ভাইসরয় থমাস জর্জ বেরিঙকে (বা লর্ড নর্থব্রুক) অভ্যর্থনার জন্য নির্মাণ তথা উদ্বোধন করা হয়েছিল। একে শুক্রেশ্বর ঘাটে নির্মাণ করা হয়েছিল যেখানে ভাইসরয় কলকাতা থেকে আসামে জাহাজ দিয়ে আসার সময় প্রথম পদার্পণ করেন। এই গেটটি লর্ড কার্জনকে গুয়াহাটিতে স্বাগত জানানোর জন্য পুনরায় ব্যবহার করা হয়।

১৮৭৪ সালে যখন লর্ড নর্থব্রুক আসাম ভ্রমণের সিদ্ধান্ত নেন, স্থানীয় প্রসাশন তাঁকে আসামে এক উষ্ণ স্বাগত জানানোর আরম্ভ করেন। তাঁরা **গেট অব অনার** রূপে ব্রিটিশ স্থাপত্যের আদলে একটি তোরণ নির্মাণের সিদ্ধান্ত নেন এবং অনেক বিচার ও আলোচনার শেষে শুক্রেশ্বর দেবালয়-এর সামনে এটি নির্মাণের প্রস্তুতি আরম্ভ করেন। 

গভর্ণর জেনারেল নর্থব্রুকের জাহাজ ১৮৭৪ সালের ২৭ আগস্টে গুয়াহাটির শুক্রেশ্বর ঘাটে উপস্থিত হয়। তাঁকে অনেকগুলি তোপধ্বনিতে স্বাগত জানানো হয় এবং সেই অভ্যর্থনার পরে তিনি এই নব নির্মিত গেট বা তোরণ দিয়ে গুয়াহাটিতে প্রবেশ করেন। সেইদিন থেকে এটি গুয়াহাটির সম্মানের প্রতীক হিসাবে চিহ্নিত হয়ে আসছে।

## নির্মাণ আদল
সেই সময়ের আসামের ব্রিটিশ কর্ত্তৃপক্ষ ইংল্যান্ড-এর একটি বিখ্যাত কিংস কলেজের আদলে লর্ড নর্থব্রুককে অভ্যর্থনার জন্য গেটটি নির্মাণের সিদ্ধান্ত নেয়। এই চতুর্ভূজ আকৃতির গেটটি সর্বমোট ১২ টা বৃত্তাংশ সদৃশ অংশে নির্মিত; দুদিকের দৈর্ঘ্যবরাবর ৫ টা করে এবং প্রস্থবরাবর ১ টা করে বৃত্তাংশ সদৃশ অংশ আছে।

## তথ্যসূত্র

বিষয়শ্রেণী:আসামের দর্শনীয় স্থান
বিষয়শ্রেণী: কামরূপ মহানগর জেলা
বিষয়শ্রেণী: গুয়াহাটি
বিষয়শ্রেণী:ভারতের তোরণ
বিষয়শ্রেণী:গুয়াহাটির দর্শনীয় স্থান
খাদিজা সুলতান (প্রথম সেলিমের কন্যা)

**খাদিজা সুলতান** বা ইংরেজিতে প্রসিদ্ধ **হেতিজা সুলতান** (; *Ḫadīce Sulṭān*) ছিলেন উসমানীয় সাম্রাজ্যের একজন শাহজাদী। তিনি প্রথম সেলিম ও হাফসা সুলতানের কন্যা এবং তিনি প্রথম সুলাইমানের বোন ছিলেন।

## জীবন বৃত্তান্ত
খাদিজার জন্ম তারিখটি অজানা, তবে তার জন্ম ১৪৯৪ সালের আগেই হয়েছিল। তিনি শাহজাদা সেলিমের (ভবিষ্যতের প্রথম সেলিম) এবং তাঁর পত্নী হাফসার মেয়ে ছিলেন। তিনি ১৫০৯ সালে দামাত(জামাতার ফার্সি প্রতিশব্দ) ইস্কান্দার পাশাকে বিয়ে করেছিলেন, তিনি ছিলেন অটোম্যান গভর্নর এবং পরে অ্যাডমিরাল যার ১৫১৫ সালে মৃত্যুদণ্ড কার্যকর করা হয়েছিলো।

এটি দীর্ঘদিন ধরে বিশ্বাস করা হয়েছিল যে খাদিজা সুলতান পরবর্তীকালে উজিরে আজম পারগালি ইব্রাহিম পাশাকে বিয়ে করেছিলেন। যাইহোক, ইতিহাসবিদ এবরু তুরান দ্বারা পরিচালিত ২০০০ এর দশকের শেষের দিকে গবেষণায় প্রকাশিত হয়েছিল যে এই দাবিটি কোন প্রমাণের ভিত্তিতে নয় এবং বাস্তবে তাদের মধ্যে এইরকম কোনও বিবাহ কখনও হয়নি। ফলস্বরূপ,ঐতিহাসিকরা এখন সাধারণত একমত হন যে ইব্রাহিম খাদিজাকে নয়, অন্য এক মহিলা মুহসিন হাতুনকে বিয়ে করেছিলেন।

## বিবাহ বিতর্ক
ইব্রাহিম পাশা ও খাদিজা সুলতানের বিবাহ চলমান বিতর্কের বিষয়। যদিও ঐতিহাসিকরা নিশ্চয়তা দিয়েছেন যে পাশা সুলেমানের এক বোনকে বিয়ে করেছিলেন, তবে এটি প্রমাণ করার মতো কোনও উৎস পাওয়া যায় নি। লিখিত সূত্রে ইব্রাহিম পাশার বিবাহ সম্পর্কে বিস্তারিত তথ্য পাওয়া গেলেও তিনি কাকে বিয়ে করেন সে সম্পর্কে কোনও তথ্য পাওয়া যায়নি। ইব্রাহিম পাশা ১৫২৪ সালের মে মাসে ঘোড়া চত্বরে একটি বিবাহ অনুষ্ঠানে বিবাহ বন্ধনে আবদ্ধ হন। বিবাহের সময় সেনাবাহিনীর উপস্থিতি বিশেষত সুলতানকে উল্লেখ করা হয়েছিল।

হামারের মতো আধুনিক ইতিহাসবিদরা প্রায়শই ধরে নিয়েছিলেন যে, ইব্রাহিম পাশার বিয়েতে সুলতানের অংশগ্রহণ নির্দেশ করে যে ইব্রাহিম পাশার স্ত্রী কেবল সুলেমানের বোনদের একজনই হতে পারেন। তুর্কি ইতিহাসবিদ ইসমাইল হাক্কি উজুনারালি, অটোমান সাম্রাজ্যের গ্রন্থে উল্লেখ করেছেন যা বিশ শতকের মাঝামাঝি সময়ে আরও সমর্থন লাভ করেছিল এবং তিনি বলেছিলেন যে ইব্রাহিম পাশা খাদিজা সুলতানকে বিয়ে করেছিলেন এবং তাঁর মর্যাদা বাড়িয়েছেন। পরবর্তীতে উজুনারালি একটি নিবন্ধ প্রকাশ করে স্বীকার করেছিলেন যে তিনি আগের উল্লেখকৃত বিষয়ে ভুল ছিলেন এবং ইব্রাহিম পাশার স্ত্রী কোনও অটোমান রাজকন্যা ছিলেন না।

## জনপ্রিয় সংস্কৃতিতে
ডাবিংকৃত তুর্কি ধারাবাহিক সুলতান সুলেমান খাদিজা চরিত্রে অভিনয় করেন তুর্কি-জার্মান অভিনেত্রী সেলমা এরগেচ। ধারাবাহিকে ইব্রাহীম পাশার সাথে তাঁর বিবাহ সম্পন্ন হয়।

## তথ্যসূত্র

বিষয়শ্রেণী:১৬শ শতাব্দীর উসমানীয় রাজকন্যা
বিষয়শ্রেণী:খলিফার কন্যা
বিষয়শ্রেণী:সুলতানের কন্যা
বিষয়শ্রেণী:প্রথম সেলিমের কন্যা
বিনোদ রাঠোড়

**বিনোদ রাঠোড়** (জন্ম ১২ সেপ্টেম্বর ১৯৬২) হলেন একজন ভারতীয় নেপথ্য সঙ্গীতশিল্পী। তিনি মূলত বলিউড চলচ্চিত্রের গান গেয়ে থাকেন। তিনি শাস্ত্রীয় সঙ্গীতজ্ঞ পণ্ডিত চতুর্ভুজ রাঠোড়ের পুত্র। বিনোদ ১৯৮৮ সালে চলচ্চিত্রাঙ্গনে প্রবেশ করেন। তিনি *[[দিওয়ানা (১৯৯২-এর চলচ্চিত্র)|দিওয়ানা]]* (১৯৯২) চলচ্চিত্রে "অ্যায়সি দিওয়াঙ্গি" এবং *[[খলনায়ক (১৯৯৩-এর চলচ্চিত্র)|খলনায়ক]]* (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। এছাড়া তার গাওয়া কয়েকটি হিট চলচ্চিত্রের গান হল *দিওয়ানা* চলচ্চিত্রের "কোই না কোই চাহিয়ে", *[[বাজীগর]]* চলচ্চিত্রের "ছুপানা ভি নহিঁ আতা" এবং *[[মুন্নাভাই এমবিবিএস]]* চলচ্চিত্রের "চান চান"।

## প্রারম্ভিক জীবন
বিনোদ রাঠোড় ১৯৬২ সালের ১২ই সেপ্টেম্বর মহারাষ্ট্র রাজ্যের মুম্বইয়ে জন্মগ্রহণ করেন। তার পিতা পণ্ডিত চতুর্ভুজ রাঠোড় ছিলেন একজন শাস্ত্রীয় সঙ্গীতজ্ঞ। তার দুই ভাই রূপকুমার রাঠোড় ও শ্রাবণ রাঠোড় সঙ্গীত পরিচালক ও সঙ্গীতশিল্পী। তার ভাইপো সঙ্গীত পরিচালক যুগল সঞ্জীব-দর্শন।

## কর্মজীবন
রাঠোড় বলিউডের প্রথম আলোচিত সাফল্য অর্জন করেন ১৯৯২ সালে লক্ষ্মীকান্ত-প্যায়ারেলালের সুরে *রূপ কা রানী চোরোঁ কা রাজা* চলচ্চিত্রের "রোমিও নাম মেরা" গানে কণ্ঠ দিয়ে। গানটি ১৯৯২ সালের অন্যতম হিট গান হয়ে ওঠে। একই বছর তিনি নাদিম-শ্রাবণের সুরে *[[দিওয়ানা (১৯৯২-এর চলচ্চিত্র)|দিওয়ানা]]* চলচ্চিত্রে অলকা ইয়াগনিকের সাথে তার গাওয়া দ্বৈত গান "অ্যায়সি দিওয়াঙ্গি" গানে এবং একক গান "কোই না কোই চাহিয়ে" জনপ্রিয়তা লাভ করে। "অ্যায়সি দিওয়াঙ্গি" গানটির জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। পরের বছর তিনি *[[খলনায়ক (১৯৯৩-এর চলচ্চিত্র)|খলনায়ক]]* (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে টানা দ্বিতীয়বারের মত শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। তার গাওয়া *[[বাজীগর]]* চলচ্চিত্রের "ছুপানা ভি নহিঁ আতা" ও "অ্যায় মেরে হামসফর" গান দুটি জনপ্রিয়তা লাভ করে। এছাড়া "কিতাবেঁ বহুত সি" গানটি চার্টবাস্টার খ্যাতি লাভ করে। এছাড়া এই দশকে বিভিন্ন তালিকায় শীর্ষে অবস্থান করা তার গাওয়া কয়েকটি গান হল সানি দেওল-সালমান খান অভিনীত *[[জিৎ (চলচ্চিত্র)|জিৎ]]* (১৯৯৬) চলচ্চিত্রের "ইয়ারা ও ইয়ারা", গোবিন্দা অভিনীত *[[হিরো নাম্বার ওয়ান]]* (১৯৯৭) চলচ্চিত্রের "ম্যায়নে পয়দল সে যা রাহা থা" এবং সালমান-ঐশ্বর্যা রাই অভিনীত *[[হাম দিল দে চুকে সনম]]* (১৯৯৯) চলচ্চিত্রের "ডোলি তারো ঢোল বাজে"।

## তথ্যসূত্র

## বহিঃসংযোগ
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:রাজস্থানি ব্যক্তি
অন্তরীণ

***অন্তরীণ*** ১৯৯৩ সালের একটি বাংলা ভাষায় ভারতীয় চলচ্চিত্র, মৃণাল সেন দ্বারা পরিচালিত, আর সাদাত হাসান মান্টো *রচিত বাদশাহাত কা খাতমাহ* (১৯৫০) নামে একটি গল্প *অবলম্বনে* (তবে চিত্রনাট্যটির আলাদা সমাপ্তি রয়েছে) তৈরি। এতে অভিনয় করেছেন অঞ্জন দত্ত ও ডিম্পল কাপাডিয়া । অন্তরীণ হল প্রথম অ-হিন্দি প্রকল্প, কাপাদিয়া যা *বিক্রমের* পরে অংশ নিয়েছিলেন (১৯৮৬)। তিনি প্রেমহীন বিবাহে আবদ্ধ এক মহিলার চরিত্রে অভিনয় করেছিলেন। স্বতঃস্ফূর্তভাবে নিজের অংশ নেওয়ার জন্য জোর দিয়ে, কাপাদিয়া বাংলা ভাষায় ক্র্যাশ কোর্সে ভর্তি হতে অস্বীকার করেছিলেন কারণ তিনি ভুলভাবে অনুভব করেছিলেন যে তিনি দৃঢ় ভাবে এটি বলতে সক্ষম হবেন। তার কণ্ঠটি শেষ পর্যন্ত অভিনেতা অনুশুয়া চ্যাটার্জি দ্বারা ডাব করা হয়েছিল, যা নিয়ে কাপাদিয়া অসন্তুষ্ট ছিল।

১৯৯৩ সালের জাতীয় চলচ্চিত্র পুরস্কারে, এটিকে শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার প্রদান করা হয়।

## সংক্ষিপ্তসার
অনুপ্রেরণা জন্য, এক তরুণ লেখক (অঞ্জন দত্ত) কলকাতায় এক বন্ধুর পুরানো প্রাসাদে একা বাস করতে শুরু করে। এক রাতে, সে ফোনে বেনামী অচেনা ভদ্রমহিলার (ডিম্পল কাপাডিয়া) সাথে কথা বলতে শুরু করেন। তাদের জীবনের বিবরণ প্রকাশিত হওয়ার সাথে সাথে কথোপকথনটি শীঘ্রই একটি সম্পর্কের মধ্যে বিকাশ লাভ করে। তারা সুযোগ পেয়ে একটি ট্রেনে উঠল, যখন ডিম্পল তার কণ্ঠস্বর এবং কথা বলার ধরন থেকে তাকে চিনতে পারল, ঠিক তখনি সে কোনও এক পাশের স্টেশানে ট্রেনটিতে আরোহণ করে চলে গেল।

## কলাকুশলী
* লেখক হিসাবে অঞ্জন দত্ত
* মহিলা হিসাবে ডিম্পল কাপাডিয়া
* তথাগত সান্যাল

## তথ্যসূত্র


## বহিঃসংযোগগুলি
* 

বিষয়শ্রেণী:জাতীয় চলচ্চিত্র উন্নয়ন কর্পোরেশনের চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৯৩-এর চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)
তুলুম্বা

**তুলুম্বা** বা **বামিয়াহ** হছে অতি ভাজা মিষ্টিজাতীয় খাদ্য, যা উসমানীয় রন্ধনশৈলী এবং প্রাক্তন উসমানীয় সাম্রাজ্যের আঞ্চলিক রন্ধনশৈলীতে পাওয়া যায় এবং শেষ পর্যন্ত লেভ্যান্টে উৎপন্ন হয়। এটি একটি ভাজা বাটা সিরাপ ভেজানো, যা জিলাপি এবং চুরোর মতো। এটি খামিরবিহীন ময়দার গোছা (প্রায় ৩ সেন্টিমিটার লম্বা) থেকে তৈরি করা হয়। অতঃপর এর সাথে উপযুক্ত প্রান্তের টুকরা ব্যবহার করে একটি প্যাস্ট্রি ব্যাগ অথবা কুকি প্রেসের মাধ্যমে একটি ছোট ডিম্বাকৃতি আকার দেওয়া হয়। এটি প্রথমে সোনালি রঙে অতি ভাজা হয় এবং তারপরে এটি গরম থাকা অবস্থায় চিনি-মিষ্টি সিরাপ ঢেলে দেওয়া হয়। এটি ঠান্ডা হলে খাওয়া হয়। ঐতিহ্যগতভাবে তুর্কি, ইসরায়েলি এবং পারস্য ইহুদিদের দ্বারা চানুকাহ এবং অন্যান্য বিশেষ অনুষ্ঠানে পরিবেশন করা হয়।

## নাম
*তুলুম্বা*-এর আক্ষরিক অর্থ তুর্কি ভাষায় *পাম্প* এবং ইতালীয় ভাষায় *ত্রোম্বা* । এই মিষ্টিটিকে সাইপ্রিয়ট গ্রীক ভাষায় *পোম্পা* এবং সাইপ্রিয়ট তুর্কি ভাষায় *বোম্বাচিক* বলা হয়। আর্মেনীয় রন্ধনশৈলীতে একে *পাম্প* বা *তুলুম্বা* (আর্মেনীয়: թուլումբա) বলা হয়ে থাকে। তুলুম্বা আলবেনীয়, বসনীয়, বুলগেরীয়, ম্যাসেডোনীয়, গ্রীক (), আজারবাইজানীয় () এবং তুর্কি রন্ধনশৈলীতে স্থান পেয়েছে। এই মিষ্টিটি *বামিয়াহ* () নামে ফার্সি রন্ধনশৈলীতে পাওয়া যায়। হেজাজীতে একে তুম্বা (), যা সরাসরি ইতালীয় শব্দ ত্রোম্বা থেকে এসেছে, তবে মিশরীয় এবং কিছু আরব রান্নায় এটি বালাহ আশ-শাম () এবং ইরাকি রন্ধনশৈলীতে এটি *দাতলি* () নামে পরিচিত।

## মূল উপকরণ
এটি দই এবং স্টার্চ জাতীয় ময়দা থেকে তৈরি করা হয়, যা সিরাপে ডুবানোর পূর্বে ভাজা হয়। রমজানের ইফতারে এটি বেশিরভাগ সময় পরিবেশন করা হয়। এটি সাধারণত এটির সমাহারযুক্ত জুলবিয়ার সাথে পরিবেশন করা হয়, যা একইভাবে প্রস্তুত করা হয়, তবে পার্থক্যটি কেবল জালের মতো বিন্যাসযুক্ত যা ময়দার টুকরায়।

## গ্যালারি

File:Halka ve Tulumba tatlısı.jpg|
File:Tolumba.JPG|
File:Caferzade.jpg|
File:Sweets on Spice Bazaar in Istanbul 01.jpg|
File:Tulumba (cross section).JPG|
File:Тулумби.jpg|
File:بلح الشام.jpg|
File:Tulumba with kaymak and pistachio.jpg|
File:Bosnian tulumba.JPG|
File:Tulumbe.jpg|


## আরও দেখুন
* জিলাপি

## তথ্যসূত্র

## বহিঃসংযোগ
*

বিষয়শ্রেণী:উসমানীয় রন্ধনশৈলী
বিষয়শ্রেণী:আরব রন্ধনশৈলী
বিষয়শ্রেণী:ইফতারি
বিষয়শ্রেণী:বলকান রন্ধনশৈলী
বিষয়শ্রেণী:আলবেনীয় রন্ধনশৈলী
আহোম মুদ্রা

আহোমরা বৃহত্তর টাই জাতির একটি গোষ্ঠী। আহোমদের প্রথম রাজা চুকাফা সেইসময়ের বর্তমানের দক্ষিণ-পশ্চিম চীনদেশের মৌঙ মাও রাজ্যের  থেকে ১২২৮ খ্রিস্টাব্দে আসেন বলা হয়। যদিও বামুনি কোঁয়র অথবা চুডাংফার (১৩৯৭-১৪০৭ খ্রী.) শিঙরীঘরে ওঠার সময় প্রথম মুদ্রা মুদ্রিত হয়েছিল।

অন্য এক তথ্যমতে বলা হয় যে, চুহুংমুঙ অথবা দিহিঙীয়া রাজার (১৪৯৭-১৫৩৯ খ্রিস্টাব্দ) কামতা দখল করে চামখাম ঘরচন্দিকাইকে তাঁর প্রতিনিধি হিসাবে কামতেশ্বরের রূপে প্রতিষ্ঠা করেছিলেন। তারপর পুরীর জগন্নাথ ঠাকুর দর্শনের জন্য গিয়েছিলেন এবং সেখানে তিনি একটি পুষ্করিণী খনন করান। এই কার্যের জন্য উড়িষ্যারাজ বিক্রমসেনের ২০০ সোনার মুদ্রা প্রয়োজন হয়েছিল এবং সেই মুদ্রাটি দিহিঙিয়া রাজা দিয়েছিলেন। অর্থাৎ দিহিঙিয়া রাজার সময়ে মুদ্রা মুদ্রিত হয়েছিল।

এডবার্ড গেইট এবং বটহামরের মতে চুক্লেংমুঙ বা গড়গঞা রাজার সময়ে (১৫৩৯-১৫৫২ খ্রিস্টাব্দে) ১৫৪৩ খ্রিস্টাব্দে প্রথম মুদ্রা মুদ্রণ করা হয়েছিল। কিন্তু এই মুদ্রার সাথে গড়গঞা রাজা এবং চক্রধ্বজরসিংহের মুদ্রা সাদৃশ্য থাকায় পরবর্ত্তী মুদ্রা বিশেষজ্ঞরা এই মুদ্রা চক্রধ্বজসিংহের বলে মত প্রকাশ করেন। করেছিলেন বলে ইতিহাস বলে, কিন্তু বামুণি কোঁয়রের সময় থেকে প্রতাপসিংহ অথবা চুচেংফার সময় পর্যন্ত মুদ্রিত হওয়া কোনো মুদ্রা এখনও আবিষ্কৃত হয়নি। চুকাফা আগমনের চারশতক পর ১৬৪৮ খ্রিস্টাব্দে স্বর্গদেও জয়ধ্বজের সময়ে মোগলমুদ্রার আদলে মুদ্রিত আহোম মুদ্রাই বর্তমান পর্যন্ত আবিষ্কৃত অনেক পুরানো মুদ্রা। প্রথম আহোম মুদ্রার প্রমাণ পাওয়া যায়, জেন-ব্যাপ্ষ্টিটি টাভারনিয়ারের (১৬০৫-১৬৮৯ খ্রী.) (*Six Voyages*, 1676) নামের গ্রন্থে অঙ্কিত করা একটি আহোম মুদ্রার থেকে। কাশীনাথ তামুলি ফুকন-এর আসাম ইতিহাসে আহোম মুদ্রা মুদ্রণের এক কাহিনী পাওয়া যায়, স্বর্গদেও প্রতাপসিংহের সময়ে সুন্দর গোঁহাই এবং আরো অনেককে কোচবিহারে ধরে নিয়ে যাওয়া হয় এবং তাঁরা সেখানে মুদ্রা কীভাবে মুদ্রণ করে তা প্রত্যক্ষ করেন, পরে তাঁদের উন্মুক্ত করে দেওয়া হয়। প্রতাপসিংহ তাঁদের থেকে এইবিষয়ে জেনে আসামে মুদ্রা মুদ্রণ প্রযুক্তি আনেন।
[থাম্ব|[:en:Jean-Baptiste Tavernier|জেন-ব্যাপ্ষ্টিটি টাভারনিয়ারের (১৬০৫-১৬৮৯ খ্রী.) (*Six Voyages*, 1676) নামের গ্রন্থে অঙ্কিত করা প্রথম আহোম মুদ্রা।]]
alt=|থাম্ব|চাওফা চুক্লেংমুং (𑜋𑜈𑜫 𑜇𑜡 𑜏𑜢𑜡𑜈𑜫 𑜀𑜢𑜡𑜂𑜫 𑜉𑜢𑜡𑜂𑜫 বা গড়গঞা রাজা) এবং চাওফা চুপুংমুং (𑜋𑜈𑜫 𑜇𑜡 𑜏𑜢𑜡𑜈𑜫 𑜆𑜢𑜡𑜂𑜫 𑜉𑜢𑜡𑜂𑜫 বা স্বর্গদেও চক্রধ্বজসিংহ) দুই টাওচিঙা ৬০ বছরের চক্রের লকনি প্লেক-ঙি (১৫তম্ বর্ষে) রাজভার নিয়েছিলেন। এই মুদ্রার লিপিতে চুপুংমঙের বানানের সাথে বেশি সাদৃশ্য আছে বলে দেখা যায়।
থাম্ব|臧(জেং)寶(বাও) লেখা এই মুদ্রা ১৫৭০ শকাব্দে (১৬৪৮ খ্রিস্টাব্দ) স্বর্গদেও জয়ধ্বজসিংহের দ্বারা জেং অর্থাৎ তখনকার দক্ষিণ তিব্বতের (বর্তমানের অরুণাচলপ্রদেশ) রাষ্টারে চীনদেশের সাথে বাণিজ্য করার জন্য মুদ্রিত করেছিলেন।
থাম্ব|উদয়াদিত্যসিংহ (চুঞৎফা)র মুদ্রা
থাম্ব|বজ্রনাথসিংহর দুপণ মূল্যের দ্বিভাষিক একমাত্র আহোম মুদ্রা, ওজন এক তোলা
থাম্ব|বার্মার অধীনতায় থাকাকালীন অবস্থায় যোগেশ্বর সিংহের দ্বারা মুদ্রিত মুদ্রা।
থাম্ব|রুদ্রসিংহের মুদ্রা (পাখি সমেত সিংহ ও হরিণ প্রতিচ্ছবি থাকা)
থাম্ব|শিবসিংহের পার্সি ভাষার চারকোণা মুদ্রা

## তথ্যসূত্র

বিষয়শ্রেণী:আসামের ইতিহাস
তামাটে কাঠঠোকরা

**তামাটে কাঠঠোকরা**(বৈজ্ঞানিক নাম:*Blythipicus pyrrhotis*) (ইংরেজি **Bay woodpecker**) Picidae পরিবারের Blythipicus গণের একটি পাখি।

## বিস্তৃতি
তামাটে কাঠঠোকরা পাখিটি বাংলাদেশ, ভুটান, কম্বোডিয়া, চীন, হংকং, ভারত, লাওস, মালয়েশিয়া, মায়ানমার, নেপাল, থাইল্যান্ড এবং ভিয়েতনামে পাওয়া যায়।
এবং বাংলাদেশের এরা সিলেট ,চট্টগ্রাম  অঞ্চলের দেখা যায়। 
## বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।পাখটি  	লালমাথা কাঠঠোকরা নামেও পরিচিত।
## তথ্যসূত্র

বিষয়শ্রেণী:পাখির গণ
বিষয়শ্রেণী:বাংলাদেশের পাখি
বিষয়শ্রেণী:নেপালের পাখি
বিষয়শ্রেণী:মিয়ানমারের পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:১৮৩৭-এ বর্ণিত পাখি
বিষয়শ্রেণী:পূর্ব হিমালয়ের পাখি
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
সেমিজ আলী পাশা

**সেমিজ আলী পাশা** () তিনি বসনিয়ার সানজাকের একজন অটোমান রাজ্যপাল ছিলেন যিনি ১৫৬১ থেকে ১৫৬৫ পর্যন্ত উসমানীয় সাম্রাজ্যের উজিরে আজমের দায়িত্ব পালন করেছিলেন। তিনি ১৫৪৯ থেকে ১৫৫৩ পর্যন্ত মিশর আইয়ালাতের বেলারবে (গভর্নর) ছিলেন। সেমিজ আলী পাশা বসনিয়াতে পারসায় জন্মগ্রহণ করেছিলেন (এভাবে তাঁর দ্বিতীয় উপাখ্যান), এবং রাস্তেম পাশার পরিবর্তে উজিরে আজম হয়েছিলেন। প্রাসাদ শিক্ষার পরে তিনি অটোমান সাম্রাজ্যের পাশাপাশি উচ্চ-স্তরের ক্রিয়াকলাপে যোগদান করেছিলেন।

তাঁর উপাধি "সেমিজ" এর অর্থ তুর্কি ভাষায় "ফ্যাট"। তিনি তাঁর পূর্বসূরী রুস্তম পাশা ও মিহরিমাহ সুলতান (সুলতান সুলেমান দ্য ম্যাগনিফিসেন্টের কন্যা) এর কন্যা আয়শা হুমাশা সুলতানার সাথে বিবাহ করেছিলেন, 
১৫৬১ সালে তিনি পবিত্র রোমান সাম্রাজ্যের রাষ্ট্রদূত ওজিয়ার ডি বুসবেকের সাথে শান্তি চুক্তির শর্তাবলী নিয়ে আলোচনা করেছিলেন যা পরের বছর ভিয়েনায় অনুমোদন দেওয়া হয়েছিল।

## তথ্যসূত্র

বিষয়শ্রেণী:১৫৬৫-এ মৃত্যু
বিষয়শ্রেণী:মিশরের উসমানীয় গভর্নর
বিষয়শ্রেণী:১৬শ শতাব্দীর মিশরের উসমানীয় গভর্নর
ক্রিস্টল ডি'সুজা

**ক্রিস্টল ডি'সুজা** (জন্ম: মার্চ ১, ১৯৯০) একজন ভারতীয় টেলিভিশন অভিনেত্রী, যিনি *এক হাজারো ম্যায় মেরি বেহনা হ্যায়* ধারাবাহিকে *জীবিকা ভধেরা* চরিত্রে অভিনয় করার জন্য পরিচিত। তারপরে তিনি *এক ন্যায়ি পেহচান*-এ সাক্ষী'র চরিত্রে অভিনয় করেছিলেন। ২০১৬ সালে তিনি জি টিভির *ব্রহ্মরাক্ষস*-এ *রায়না* চরিত্রে অভিনয় করেছিলেন।

## ব্যক্তিগত জীবন
ক্রিস্টল ডি'সুজা ১৯৯০ সালের ১লা মার্চে ভারতের মুম্বইয়ে জন্মগ্রহণ করেন এবং সেখানেই বেড়ে ওঠেন। তিনি ওয়াদালার অক্সিলিয়াম কনভেন্ট হাই স্কুল থেকে বিদ্যালয়ের পড়াশোনা শেষ করেছেন। আরও পড়াশোনার জন্য তিনি মুম্বাইয়ের সেন্ট জেভিয়ার্স কলেজে ভর্তি হন। তিনি একজন খ্রিস্টান ধর্মাবলম্বী এবং নিজেকে নিগূঢ় ধর্মবিশ্বাসী বলে মনে করেন।

## কর্মজীবন
ডি'সুজা কলেজে অধ্যয়নকালীন তার অভিনয় জীবন শুরু করেছিলেন, এবং পরবর্তীতে ২০০৭ সালে *কাহে না কাহে*-তে তিনি অভিনয় করেছিলেন। তারপরে তিনি *কেয়া দিল ম্যায় হ্যায়*-তে তামান্না চরিত্রে কাজ করেন। ২০০৮ সালে তিনি স্টার প্লাস এর *কস্তুরী*-তে নভনীত এবং *কিস দেশ মে হ্যায় মেরা দিল*-এ ভীরা চরিত্রে অভিনয় করেন।

২০১০ সালে ডি'সুজা তারা চরিত্রে সনি টিভির *বাত হামারি পাক্কি হ্যায়*-তে অভিনয় হয়েছিলন। তিনি সনি টিভির *[[আহট|আহটে]]* একটি বিশেষ চরিত্রে উপস্থিতি হন এবং একই বছর যামিনী চরিত্রে অভিনয় করেছিলেন।

২০১১ সালে তিনি জীবিকা ভধেরা চরিত্রে *এক হাজারো ম্যায় মেরি বেহনা হ্যায়*-তে করণ ট্যাকারের বিপরীত অভিনয় করেন। ধারাবাহিকটি ১৩ সেপ্টেম্বর ২০১৩ পর্যন্ত প্রচারিত হয়েছিল।

২০১৩ সালের ডিসেম্বরে তিনি করণ শর্মার বিপরীতে সাক্ষীর চরিত্রে সনি টিভির *এক ন্যায়ি পেহচান*-এ স্বাক্ষর করেছিলেন। ২০১৪ সালের সেপ্টেম্বর পর্যন্ত ধারাবাহিকটি সম্প্রচারিত হয়েছিল।

২০১৬ সালে তিনি জি টিভিতে প্রচারিত একতা কাপুরের *ব্রহ্মরাক্ষস*-এ রায়না চরিত্রে অভিনয় করে টেলিভিশনে ফিরে এসেছিলেন। ২০১৭ এর ফেব্রুয়ারিতে ধারাবাহিকটির সম্প্রচার বন্ধ হয়েছিল। ২০১৭ এর ফেব্রুয়ারিতেই তিনি *লাকমে ফ্যাশন উইক*-এ উপস্থিত হন।

২০১৭ সালে ডি'সুজা কালারস টিভির *বেলান ওয়ালি বাহু*-তে রূপা চরিত্রে অভিনয় করেছিলেন। তার অভিনয়ের জন্য তিনি শ্রেষ্ঠ কৌতুকাভিনয়শিল্পীর *(নারী)* গোল্ড অ্যাওয়ার্ডস পেয়েছিলেন।

বর্তমানে তাকে আল্ট বালাজীর *ফিতরাতে* দেখা যাচ্ছে।

তিনি কালারস টিভির *মিরচি টপ ২০*-তে করণ টেকারের বিপরীতে ২০১৫, ২০১৬ এবং ২০১৭ তে উপস্থিত হয়েছিলেন।   
&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2019)">উদ্ধৃতি প্রয়োজন</span>]]* &#x5D;

## গণমাধ্যম
ডি'সুজা ২০১৩ সালে *ইস্টার্ন আই* কর্তৃক প্রকাশিত *৫০ সেক্সিয়েস্ট এশিয়ান উইমেন* তালিকার ১৯তম স্থানে ছিলেন। এছাড়াও ২০১৭ সালে *[[দ্য টাইমস অব ইন্ডিয়া|টাইমস অব ইন্ডিয়া]]* কর্তৃক প্রকাশিত ভারতীয় টেলিভিশনের *সেরা ২০ শীর্ষস্থানীয় নারী'দের* তালিকায় তিনি ৫ম স্থানে ছিলেন।

## চলচ্চিত্রের তালিকা

### টেলিভিশন

### ওয়েব ধারাবাহিক

### চলচ্চিত্র

### সঙ্গীত ভিডিও

## পুরস্কার এবং মনোনয়ন
[থাম্ব|[বক্স ক্রিকেট লীগ|বক্স ক্রিকেট লীগে ডি'সুজা]]

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় খ্রিস্টান
ঊর্ধ্বতন বাছাই বোর্ড

**ঊর্ধ্বতন বাছাই বোর্ড** (; সংক্ষেপে: **এস.এস.বি**) বাংলাদেশ সরকারের জনপ্রশাসন মন্ত্রণালয়ের অধিভুক্ত একটি প্রশাসনিক বোর্ড। ১৯৭২ সালে বোর্ডটি প্রতিষ্ঠিত হয়। সরকারি কর্মকর্তাদের পদোন্নতি সংক্রান্ত সুপারিশ করা এ বোর্ডের প্রধান কাজ।

## কার্যাবলী
ঊর্ধ্বতন বাছাই বোর্ড সরকারি বিভিন্ন মন্ত্রণালয়, বিভাগ, অধিদপ্তর ও স্বায়ত্তশাসিত সংস্থার কর্মকর্তাদের চাকরির ইতিহাস বিবেচনা করে তাদের পদোন্নতি এবং বেতন স্কেলের সুপারিশ করে থাকে। যেমন: বিভিন্ন সার্ভিস ক্যাডার ও নন-ক্যাডার কর্মকর্তা এবং বিভিন্ন সরকারি স্বায়ত্তশাসিত সংস্থার কর্মকর্তাদের বেতনের গ্রেড নির্ধারণ করা এই বোর্ডের কাজ। এর পাশাপাশি ২০০২ সালের পদোন্নতি নীতিমালা অনুসারে উপ-সচিব বা তার চেয়ে উপরের পদে পদায়নের ক্ষমতাও এই বোর্ডের উপর ন্যস্ত। এছাড়া, বোর্ডটি নিয়োগ সংক্রান্ত কিছু দায়িত্বও পালন করে থাকে। যেমন: স্বশাসিত কিছু সরকারি প্রতিষ্ঠানের ব্যবস্থাপনা প্রধান ও ব্যবস্থাপনা বোর্ডের পরিচালক এবং বিভিন্ন সরকারি বিভাগ ও অধিদপ্তরের নির্বাহী প্রধানকে এই বোর্ডই নিয়োগ দিয়ে থাকে। আর, এসকল কর্মকর্তাদেরকে টাইমস্কেল দেওয়ার জন্য সুপারিশ করা এ বোর্ডের অন্যতম দায়িত্ব।

## ইতিহাস
১৯৭২ সালে তৎকালীন সরকার কর্মকর্তাদের পদোন্নতি দেওয়ার ব্যাপারে যাচাই-বাছাই করে সুপারিশ দেওয়ার জন্য তৎকালীন সংস্থাপন মন্ত্রণালয়ে (বর্তমান জনপ্রশাসন মন্ত্রণালয়) ঊর্ধ্বতন বাছাই বোর্ড গঠন করে। এ বোর্ডের চেয়ারম্যান করা হয় মন্ত্রী পরিষদ সচিবকে। আর, আইন মন্ত্রণালয়, স্বরাষ্ট্র মন্ত্রণালয়, সংস্থাপন মন্ত্রণালয় ও অর্থ মন্ত্রণালয়ের সচিবদেরকে বোর্ডের সদস্য করা হয়। এর পাশাপাশি যে মন্ত্রণালয় বা বিভাগে পদোন্নতির সিদ্ধান্ত নেওয়া হবে সেই মন্ত্রণালয় বা বিভাগের সচিবকেও সংশ্লিষ্ট সভাগুলোতে আমন্ত্রণ জানানোর বিধান রাখা হয়। এ কমিটির সুপারিশ বিবেচনা করার জন্য পরবর্তীতে অভিজ্ঞ মন্ত্রীদের নিয়ে *পদোন্নতি ও নিয়োগ সংক্রান্ত কাউন্সিল কমিটি* গঠন করা হয়।

### পুনর্গঠন
বোর্ডটি গঠনের পর থেকে বিভিন্ন সময়ে এর গঠন কাঠামোতে ব্যাপক পরির্বতন আনা হয়। এর মধ্যে ১৯৯১ সালে সবচেয়ে বড় পরিবর্তন আসে। সে বছর মহা হিসাবনিরীক্ষক ও নিয়ন্ত্রক, মুখ্য অর্থসচিব এবং পেশাজীবী হিসেবে অভিজ্ঞ ২ জন অতিরিক্ত সচিবকে বোর্ডের সদস্য হিসেবে অন্তর্ভুক্ত করা হয়। একই বছরের নভেম্বরে প্রধানমন্ত্রীর মুখ্য সচিব বোর্ডটির সদস্য পদ লাভ করেন। আর, সংস্থাপন মন্ত্রণালয়ের সচিবকে বোর্ডে সদস্য-সচিবের দায়িত্ব প্রদান করা হয়।

তারপর, ৯০-এর দশকের শেষের দিকে উচ্চ আদালত *পদোন্নতি ও নিয়োগ সংক্রান্ত কাউন্সিল কমিটি* বিলুপ্ত করতে নির্দেশ দেয়। ফলে এ কমিটির সুপারিশ পুনর্মূল্যায়নের ক্ষমতা প্রধানমন্ত্রীর হাতে ন্যস্ত হয়।

## আরো দেখুন
* বাংলাদেশ সরকার
* বাংলাদেশের মন্ত্রিসভা

## তথ্যসূত্র

বিষয়শ্রেণী:বাংলাদেশের সরকারি বোর্ড
বিষয়শ্রেণী:১৯৭২-এ প্রতিষ্ঠিত
ইফতার কামান

**মিদফা আল ইফতার** (; আক্ষরিক অর্থে ইফতারের কামান) হচ্ছে একটি প্রাচীন ঐতিহ্য, যা মিশরে উদ্ভূত হয়েছিল এবং পরবর্তীতে পার্শ্ববর্তী আরব দেশেগুলোতে ছড়িয়ে পড়ে। রমজান মাসে প্রতিদিন মাগরিবের আজানের কয়েক মিনিট পূর্বে মানুষকে ইফতারের সময় অবহিত করতে কামানের গোলা চালানো হতো। সাধারণত রমজান মাসে মুসলিমরা সূর্য ডুবে যাওয়ার সাথে সাথে মাগরিবের সময় দীর্ঘ রোজা ভঙ্গ করে থাকেন।

## উৎপত্তি
প্রথমে আরব দেশগুলোতে পবিত্র রমজান মাসের সূচনা কামানের গোলা চালানোর মাধ্যমে শুরুর প্রচলন ছিল, প্রতিদিন সূর্যাস্তের পর মাগরিবের নামাজের আজানের সময় কামানের গোলা চালানোর মাধ্যমে রোজা ভঙ্গের ঘোষণা দেওয়া হতো। ঘড়ি, টিভি বা সেলফোনের আবিষ্কারের পূর্বে ইফতারের সময় হলে পুরো শহরকে কামানের এই বিস্ফোরণের শব্দে অবহিত করা হতো। এই পদ্ধতি বিষয়ে কায়রো নগরী কেন্দ্রিক দুটি গল্প রয়েছে। কিছু ঐতিহাসিকের মতে প্রথাটি দশম শতাব্দীতে মিশরে চালু হয়, যখন ফাতিমি খলিফাদের একজন কায়রোর মুকাতাম পার্বত্য অঞ্চলে একটি কামান স্থাপনের নির্দেশ দিলেন, যাতে সমস্ত মুসলমান তাদের রোজা ভঙ্গের সংকেত শুনতে পান। অপর একটি সূত্র মতে এটি প্রায় দুই শতাব্দী পূর্বে মামলুক শাসক খোশ কদমের শাসনকালে শুরু হয়েছিল। কথিত আছে যে একদা সুলতানকে একটি কামান দেওয়া হয়েছিল, তিনি সেটি পরীক্ষার করার জন্য তাঁর সৈন্যদের গুলি চালানোর নির্দেশ দেন, কাকতালীয়ভাবে তখন রমজান মাস ছিল এবং সময়টা ছিল সূর্যাস্তের মুহূর্ত। এ শব্দকে কায়রোর জনগণ ইফতারের সংকেত মনে করেছিল। এই পদ্ধতি মিশরের জনগনের কাছে এতটাই পছন্দনীয় যে তারা সুলতানকে অভিবাদন জানাতে প্রাসাদে জমা হয়েছিল। পিতার প্রতি জনগণের এরুপ ভালোবাসা দেখে সুলতানের মেয়ে হাজজা ফাতিমাহ সুলতানকে প্রতিদিন ইফতারির জন্য কামান চালানোর অনুরোধ জানান। সুলতান এতে সম্মত হন, এভাবেই মিদফা আল ইফতারের প্রচলন শুরু হয়, স্থানীয়ভাবে এটি হাজজা ফাতিমাহের নামানুসারেও পরিচিত। আজ পর্যন্ত, ইফতার ঘোষণার জন্য মুকাতামের মালভূমিতে একটি কামান স্থাপিত রয়েছে।

## অন্যান্য দেশসমূহে ইফতার কামান
*  – বেশ কয়েকটি কামান সৌদি আরবে অবস্থিত, বিশেষত হেজাজ অঞ্চলের শহরগুলোতে (যেমন মক্কা, জেদ্দা এবং মদিনা)।
*  – সম্প্রতি দুবাইয়ে দুটি নতুন স্থানে কামান যুক্ত করা হয়েছে, যেন পর্যটকরা গিয়ে কামানের গোলা দেখতে পারে। এখানে উনবিংশ শতাব্দীতে সুলতান বিন সাকার আল-কাসিমি দ্বারা প্রথম কামান নিক্ষেপ করা হয়েছিল।
*  – রাজধানী সানায় ইফতার কামানের আওয়াজ শোনা যায়, যদিও চলমান গৃহযুদ্ধের জন্য এটি এখনও অব্যাহত চলমান রয়েচেহ কিনা তা নিশ্চিত নয়।

## তথ্যসূত্র

বিষয়শ্রেণী:ইসলামিক প্রতীক
বিষয়শ্রেণী:রমজান
বিষয়শ্রেণী:মিশরের সংস্কৃতি
বিষয়শ্রেণী:আরব সংস্কৃতি
বৃহৎ বসন্তবৌরি

**বৃহৎ বসন্তবৌরি** (বৈজ্ঞানিক নাম: *Megalaima virens*) (ইংরেজি Great barbet) **Megalaimidae** পরিবারের **Psilopogon** গণের একটি পাখি।

## বিবরণ

বৃহৎ বসন্তবৌরি মাথার রং নীল এবং শরীরের রং বাদামি এবং সবুজ রেখাযুক্ত ।পালকের রং সবুজ। পাখিটি দেহের দৈর্ঘ্য ৩২-৩৫ সেমি এবং ওজন ১৯২-২২৯ গ্রাম । বৃহৎ বসন্তবৌরি বাসা বাঁধার সময় এপ্রিল থেকে জুলাই পর্যন্ত। পাখিটি গাছের গর্তে বাসা তৈরি করে। এরা খাদ্য হিসাবে মূলত ফল এবং পোকামাকড় খায়।

## বিস্তৃতি
বাংলাদেশের এরা চট্টগ্রাম অঞ্চলের দেখা যায়। এছাড়াও হিমালয় পর্বতমালা, এশিয়ার ভারত, মায়ানমার, চীন,নেপাল ,ভুটান, লাওস সহ অন্যান্য দেশেও দেখা যায়।

## বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।পাখটি অন্য নাম বড় বসন্ত।

## চিত্রশালা

File:4G4A9836.jpg
File:Great Barbet.JPG
File:Great Barbet at Sarahan.jpg
File:Great Barbet, Megalaima virens - Kaeng Krachan National Park.webm


## তথ্যসূত্র

## বহিঃসংযোগ
*

বিষয়শ্রেণী:চীনের পাখি
বিষয়শ্রেণী:মিয়ানমারের পাখি
বিষয়শ্রেণী:ভারতের পাখি
বিষয়শ্রেণী:এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:১৭৮৩-এ বর্ণিত পাখি
বিষয়শ্রেণী:হিমালয়ের পাখি